《登南剑州城楼怀陈广文》
明代·林大春

长夏忽疑秋，高楼坐风雨。为问楼前江，剑化昔何处。

剑化千年不重回，沧江万里东南开。孤帆澹荡没远天，白鸟悠悠天际来。

翛然一啸动思君，千山万壑生晴云。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。